Slovenská technická univerzita v Bratislave

Fakulta informatiky a informačných technológií

Metodika správy úloh

tím XYZ

**Vedúci projektu:** Ing. Lukáš Kohútka, PhD.

**Študijný program:** Inteligentné softvérové systémy

**Akad. rok:** 2020/2021

**Dátum poslednej zmeny:** 12.10.2020

**Vypracoval:** Bc. Lukáš Mišaga

# Obsah

[**Úvod**](#_yneyaxx3o4oa) **2**

[**Správa úloh**](#_p8gvh48umxcv) **2**

[Používané nástroje](#_s26nqyczo1kz) 2

[Stavy úloh](#_qhhvn3aq349v) 2

[Atribúty úloh](#_q8lesa65ktvu) 2

# 

# Úvod

Cieľom tejto metodiky je upresniť postupy, ktoré aplikujeme pri správe jednotlivých úloh na projekte, spolu s používanými systémami na správu úloh.

# Správa úloh

V tejto sekcií budú popísané nástroje na správu úloh, ktoré používame v našom projekte, s podrobným popisom funkcií, ktoré z daných systémov využívame. Vo vývoji nášho projektu využívame agilný vývoj, a práca je rozdelená do šprintov, ktoré trvajú spravidla 2 týždne.

Členovia tímu majú možnosť sa sami prideliť na úlohu, na ktorej sa momentálne podieľajú.

## Používané nástroje

Pre vytváranie a manažovanie úloh používame portál Atlassian Jira. Pomocou tohto nástroja sme schopní vytvárať úlohy alebo podúlohy, manažovať šprinty a rozdeľovať úlohy podľa toho, v akom štádiu kompletnosti sa nachádzajú.

Úlohy sú prideľované na jednotlivé šprinty v závislosti od rozhodnutí tímu, ktorý rozhoduje ktoré úlohy budú riešené v danom šprinte.

## Stavy úloh

Stav úloh je riadený členmi tímu, ktorí boli priradení na danú úlohu. V našom projekte má každá z úloh v aktívnom šprinte jednu z nasledujúcich kategórií, resp. štádií (štádiá sú zoradené sekvenčne, tzn. v rovnakom poradí ako stavy vo workflowe úlohy):

* ***TODO Goals*** - väčšie celky - *ciele*, ktoré sú rozdeľované na podúlohy a riešia sa v aktuálnom šprinte
* ***TODO Tasks*** - úlohy, ktoré sú pripravené na riešenie jednotlivými členmi tímu, a zatiaľ sa na nich aktívne nepracuje
* ***Tasks in progress*** - úlohy a ciele, na ktorých pracuje jeden alebo viacerí členovia tímu
* ***Implemented Tasks (but not yet tested)*** - úlohy, ktoré sú dokončené a čakajú na schválenie ostatnými zodpovednými členmi tímu a podliehajú prehliadke kódu (code review)
* ***Done tasks (confirmed by testing)*** - dokončené úlohy, ktoré prešli code review a boli otestované
* ***Done goals (all tasks related to these goals are done)*** - ciele, ktoré majú všetky podúlohy dokončené

## Atribúty úloh

Každá úloha má nasledujúci súbor atribútov:

* ***Assignee*** - priradený člen tímu na danú úlohu.
* ***Labels*** - identifikátory, ktoré naznačujú k akému celku sa úloha viaže
  + devops
  + documentation
  + backend
  + frontend
* ***Sprint*** - určuje šprint, v ktorom je daná úloha realizovaná
* ***Time tracking*** - atribúty určujúce koľko času bolo stráveného prácou na danej úlohe a koľko času približne ostáva na dokončenie úlohy. Čas sa dá zaznamenávať v minútach, hodinách alebo dňoch.
* ***Reporter*** - používateľ, ktorý vytvoril úlohu